POROČILO KOMISIJE O DELU ODBOROV V LETU 2011 /* COM/2012/0685 final */





POROČILO KOMISIJE O DELU ODBOROV V LETU 2011 Komisija v skladu s členom 10(2) Uredbe (EU) št. 182/2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije[1] (v nadaljnjem besedilu: uredba o komitologiji), objavlja letno poročilo o delu odborov v letu 2011. To poročilo vsebuje pregled sprememb v sistemu komitologije v letu 2011 in povzetek dejavnosti odborov. Poročilu je priložen delovni dokument služb Komisije s podrobnimi statističnimi podatki o delu posameznih odborov. 1. Pregled sprememb v sistemu komitologije v letu 2011 Uredbo o komitologiji sta Evropski parlament in Svet sprejela 16. februarja 2011, veljati pa je začela 1. marca 2011. Razveljavila je sklep o komitologiji iz leta 1999[2] in nadomestila postopke iz navedenega sklepa z zgolj dvema postopkoma (svetovalnim postopkom in postopkom pregleda). 1.1. Nova postopka komitologije V skladu s členom 2 uredbe o komitologiji se postopek pregleda uporablja zlasti za (i) ukrepe splošnega obsega in (ii) ukrepe s potencialno velikim učinkom (npr. pri davkih ali kmetijski politiki EU), medtem ko se svetovalni postopek na splošno uporablja za vse druge izvedbene ukrepe. 1.1.1 Postopek pregleda (člen 5 uredbe o komitologiji) Kadar se za temeljni akt uporablja postopek pregleda, odbor sprejme mnenje o osnutku izvedbenega akta s kvalificirano večino: · če se kvalificirana večina strinja z osnutkom izvedbenega akta (pozitivno mnenje), ga Komisija sprejme; · če kvalificirana večina nasprotuje osnutku izvedbenega akta (negativno mnenje), ga Komisija ne more sprejeti[3]. V takih primerih lahko Komisija: (1) osnutek izvedbenega akta v celoti umakne, če se zdi, da ga ni treba sprejeti; (2) osnutek izvedbenega akta spremeni, če se zdi, da ga je treba sprejeti, in predloži spremenjeno različico (istemu) odboru v dveh mesecih od sprejetja negativnega mnenja ali (3) predloži isti osnutek odboru za pritožbe (glej spodaj) v enem mesecu od sprejetja negativnega mnenja, če se zdi, da je osnutek treba sprejeti; · če ni kvalificirane večine za osnutek izvedbenega akta ali proti njemu („ni mnenja“), se lahko Komisija odloči, da osnutek izvedbenega akta sprejme, ga umakne ali spremeni in ponovno predloži (istemu) odboru. Vendar pa obstajajo določeni primeri, ko Komisija osnutka izvedbenega akta[4] ne more sprejeti, in sicer: (1) če se ta nanaša na katero koli izmed naslednjih občutljivih področij: davke, finančne storitve, zaščito zdravja ali varnosti ljudi, živali ali rastlin ali dokončne večstranske zaščitne ukrepe; ali (2) če temeljni pravni akt določa, da osnutek izvedbenega akta ne sme biti sprejet, kadar mnenje ni podano, ali (3) če aktu nasprotuje navadna večina članov odbora. V navedenih treh primerih Komisija razpolaga z enakimi možnostmi kot pri negativnem mnenju. 1.1.2 Svetovalni postopek (člen 4 uredbe o komitologiji) V okviru svetovalnega postopka odbor po potrebi sprejme mnenje o osnutku izvedbenega akta z glasovanjem navadne večine svojih članov. Mnenje odbora v okviru svetovalnega postopka ni pravno zavezujoče, vendar mora Komisija čim bolj upoštevati ugotovitve razprav v okviru odbora in podano mnenje, preden sprejme odločitev glede osnutka izvedbenega akta. 1.1.3 Izvedbeni akti, ki se začnejo takoj uporabljati („nujni postopek“) V skladu z uredbo o komitologiji lahko temeljni akt določa, da lahko Komisija v izredno nujnih primerih sprejme izvedbene akte, ki se začnejo uporabljati takoj. Navedeni „nujni postopek“ ni ločen postopek komitologije, ampak bolj „različica“ postopka pregleda ali svetovalnega postopka. V okviru nujnega postopka lahko Komisija, ne da bi se prej posvetovala z odborom, sprejme izvedbeni akt, ki se začne uporabljati takoj in ostane v veljavi za obdobje, ki ponavadi ni daljše od šest mesecev. Šele po sprejetju (najpozneje v 14 dnevih po sprejetju) Komisija predloži sprejeti akt relevantnemu odboru, da bi pridobila njegovo mnenje v skladu z relevantnim postopkom komitologije (svetovalnim postopkom ali postopkom pregleda). Če se uporabi postopek pregleda, mora Komisija nemudoma razveljaviti zadevni izvedbeni akt, če odbor poda negativno mnenje 1.2 Sklicevanje na nekdanje postopke komitologije Da bi se zagotovil nemoten prehod med sistemom, kakor je določen s sklepom o komitologiji, in novim sistemom komitologije, uredba o komitologiji določa samodejno prilagoditev starih postopkov novim postopkom (člen 13). Posledično vsa sklicevanja na postopke, kakor so določeni s sklepom o komitologiji (svetovalni, upravljalni, regulativni in zaščitni postopek), štejejo kot sklicevanja na ustrezne postopke v okviru Uredbe (s 1. marcem 2011 je nekdanji svetovalni postopek postal novi svetovalni postopek, nekdanji upravljalni in regulativni postopek sta postala postopek pregleda, nekdanji zaščitni postopek pa je postal nujni postopek). Edina izjema je regulativni postopek s pregledom. Ta postopek se začasno še naprej uporablja (v skladu s členom 5a sklepa o komitologiji) za temeljne akte, ki se sklicujejo nanj, dokler ti akti ne bodo uradno spremenjeni in prilagojeni Lizbonski pogodbi. Od 1. marca 2011 naprej torej komitološki odbori delujejo po postopkih iz uredbe o komitologiji: svetovalnem postopku (člen 4 uredbe o komitologiji) in postopku pregleda (člen 5 uredbe o komitologiji), ter po regulativnem postopku s pregledom iz člena 5a „starega“ sklepa o komitologiji. 1.3 Vloga odbora za pritožbe V okviru postopka pregleda nadzorni mehanizem, vzpostavljen z uredbo o komitologiji, vključuje možnost predložitve zadeve odboru za pritožbe. Odbor za pritožbe je tudi komitološki odbor, in sicer je sestavljen iz predstavnikov držav članic, predseduje mu Komisija, zanj pa se uporabljajo ista pravila o glasovanju (kvalificirana večina). Vendar pa za razliko od drugih komitoloških odborov ni stalni organ; dejansko gre za postopkovno orodje, ki državam članicam omogoča ponovno razpravo na višji ravni. Posledice glasovanja v odboru za pritožbe so naslednje: (1) če je podano pozitivno mnenje, Komisija sprejme izvedbeni akt; (2) če mnenje ni podano, Komisija akt lahko sprejme[5]; (3) če je podano negativno mnenje, Komisija ne more sprejeti akta. 1.4 Vloga Parlamenta in Sveta Oba zakonodajalca morata biti ustrezno in stalno obveščena o postopkih v odborih z uporabo registra komitologije, ki je bil prilagojen novim postopkom. Člen 10 uredbe o komitologiji določa, katere dokumente je hkrati treba poslati Evropskemu parlamentu in Svetu ter članom odborov. Parlament in Svet imata tudi pravico do nadzora nad osnutki izvedbenih aktov, ki temeljijo na aktih, sprejetih po postopku soodločanja. To pomeni, da lahko v kateri koli fazi postopka Komisijo opozorita, da osnutek presega izvedbena pooblastila, določena v temeljnem aktu. V takšnem primeru mora Komisija ponovno pregledati osnutek ter obvestiti Parlament in Svet, ali namerava osnutek ohraniti, spremeniti ali umakniti (člen 11 uredbe o komitologiji). 1.5 Nov standardiziran poslovnik za odbore Uredba o komitologiji določa, da Komisija sprejme standardiziran poslovnik (člen 9). Komisija je 8. julija 2011[6] sprejela nov standardiziran poslovnik za komitološke odbore. Na podlagi standardiziranega poslovnika posamezni odbori na predlog predsednika odbora sprejmejo svoje individualne poslovnike z navadno večino svojih članov. Obstoječi odbori morajo svoje poslovnike po potrebi prilagoditi novemu standardiziranemu poslovniku. 2. Pregled dejavnosti 2.1 Število odborov in sestankov Pomembno je razlikovati med komitološkimi odbori na eni strani in drugimi subjekti, še posebej „strokovnimi skupinami“, ki jih ustanovi Komisija sama, na drugi. Slednje Komisiji zagotavljajo strokovno znanje pri pripravi in izvajanju politike[7], medtem ko komitološki odbori Komisiji pomagajo pri izvajanju izvedbenih pooblastil, ki so bila nanjo prenesena s temeljnimi pravnimi akti. To poročilo obravnava izključno komitološke odbore. Število komitoloških odborov na dan 31. decembra 2011 je bilo izračunano po področjih dejavnosti (glej razpredelnico I). Za primerjavo so navedeni tudi podatki za preteklo leto (stanje na dan 31. decembra 2010). RAZPREDELNICA I – Skupno število odborov (2011) Področje politike || 2010 || 2011 Kmetijstvo in razvoj podeželja (AGRI) || 14 || 14 Evropski urad za boj proti goljufijam (OLAF) || 1 || 1 Proračun (BUDG) || 2 || 2 Podnebna politika (CLIMA) || 4 || 4 Komuniciranje (COMM) || 1 || 1 Razvoj in sodelovanje – EuropeAid (DEVCO) || 6 || 6 Gospodarske in finančne zadeve (ECFIN) || 1 || 1 Izobraževanje in kultura (EAC) || 7 || 7 Zaposlovanje, socialne zadeve in vključevanje (EMPL) || 4 || 4 Energetika (ENER) || 14 || 15 Širitev (ELARG) || 4 || 4 Podjetništvo in industrija (ENTR) || 30 || 31 Okolje (ENV) || 32 || 30 Instrumenti zunanje politike (FPI) || 4 || 4 Zdravje in potrošniki (SANCO) || 22 || 24 Notranje zadeve (HOME) || 10 || 11 Humanitarna pomoč in civilna zaščita (ECHO) || 2 || 2 Informatika (DIGIT) || 1 || 1 Informacijska družba in mediji (INFSO) || 6 || 7 Notranji trg (MARKT) || 13 || 13 Pravosodje (JUST) || 13 || 13 Pomorske zadeve in ribištvo (MARE) || 4 || 5 Mobilnost in promet (MOVE) || 29 || 29 Regionalna politika (REGIO) || 1 || 1 Raziskave (RTD) || 6 || 6 Generalni sekretariat (SG) || 0 || 2* Statistika (ESTAT) || 8 || 8 Obdavčenje in carinska unija (TAXUD) || 10 || 11 Trgovina (TRADE) || 10 || 11 SKUPAJ: || 259 || 268 * Vključno z odborom za pritožbe (za potrebe registra komitologije je odbor za pritožbe registriran kot odbor v pristojnosti SG; v praksi ga upravljajo vse zadevne službe). Leta 2011 so se lahko komitološki odbori na splošno razčlenili glede na vrsto postopka, po katerem so delovali (svetovalni postopek, postopek pregleda in regulativni postopek s pregledom − glej razpredelnico II). Ker so nekateri odbori uporabljali več postopkov, so bili ločeni od ostalih odborov, ki so delovali po enem samem postopku. RAZPREDELNICA II – Število odborov glede na postopek (2011) || Vrsta postopka || Svetovalni postopek || Postopek pregleda || Regulativni postopek s pregledom || Več postopkov || SKUPAJ: AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 OLAF || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 TRADE || 2 || 6 || || 3 || 11 SKUPAJ: || 23 || 99 || 25 || 121 || 268 * Vključno z odborom za pritožbe. Podatki kažejo, da je izključno po postopku pregleda delovalo približno 37 % odborov (99 od 268), medtem ko je samo okrog 8 % odborov (23 od 268) delovalo izključno po svetovalnem postopku. Vendar pa je večina odborov (121 od 268 ali 45 %) delovala po več postopkih. Razčlenitev po področjih politike kaže, da se uporaba različnih postopkov razlikuje glede na področje politike. Število odborov ni edini pokazatelj dejavnosti na komitološki ravni. Število sestankov in število pisnih postopkov[8] v letu 2011 ponazarjata tudi intenzivnost dela na splošno na ravni področij in tudi v posameznih odborih (razpredelnica III). RAZPREDELNICA III – Število sestankov in pisnih postopkov (2011) || Število odborov || Sestanki || Pisni postopki 2010 || 2011 || 2010 || 2011 AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 OLAF || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 TRADE || 11 || 18 || 15 || 7 || 6 SKUPAJ: || 268 || 859 || 783 || 766 || 838 * Vključno s petimi sestanki odbora za pritožbe. 2.2 Število mnenj in izvedbenih aktov/ukrepov Kot je bilo predstavljeno že v prejšnjih poročilih, to poročilo zajema skupne podatke o uradnih mnenjih, ki jih predložijo odbori, in o nadaljnjih izvedbenih aktih/ukrepih, ki jih sprejme Komisija[9]. Ti podatki odražajo količinsko izmerljivo „produktivnost“ odborov (glej razpredelnico IV). Celotno število mnenj, ki so jih odbori predložili v letu 2011, je bilo 1 868 (v primerjavi s 1 904 v letu 2010); skupno število izvedbenih aktov/ukrepov, ki jih je sprejela Komisija, je bilo 1 788 (v primerjavi s 1 812 v letu 2010). RAZPREDELNICA IV – Število sprejetih mnenj in izvedbenih aktov/ukrepov (2011) || Mnenja || Sprejeti akti || Ukrepi, sprejeti na podlagi RPP AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 OLAF || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 TRADE || 6 || 5 || 0 SKUPAJ: || 1 868 || 1 625 || 163 * Vključno z osmimi mnenji odbora za pritožbe. 2.3 Sestanki odbora za pritožbe Odbor za pritožbe se je prvič srečal 29. marca 2011, da bi sprejel svoj poslovnik[10] v skladu s členom 3(7) uredbe o komitologiji. Odbor za pritožbe se je v letu 2011 srečal še štirikrat in razpravljal o vsega skupaj osmih osnutkih izvedbenih aktov (na področju zdravja in potrošnikov (SANCO)), ki jih je predložila Komisija. V dveh primerih je odbor za pritožbe podal pozitivno mnenje, v petih primerih ni podal mnenja, v enem primeru pa je podal negativno mnenje. V petih primerih, v zvezi s katerimi mnenje ni bilo podano, je Komisija sklenila, da izvedbene akte sprejme. 2.4 Uporaba regulativnega postopka s pregledom (RPP) Kakor je bilo navedeno v razdelku 1.2, preoblikovanje komitologije iz leta 2011 ni vplivalo na regulativni postopek s pregledom. Ta postopek se v okviru nove zakonodaje ne more več uporabljati, vendar se še vedno pojavlja v več obstoječih temeljnih aktih in se bo v okviru teh aktov uporabljal še naprej, dokler ne bodo uradno spremenjeni. Število izvedbenih ukrepov, ki so bili leta 2011 sprejeti v skladu z regulativnim postopkom s pregledom, je 163 (glej razpredelnico IV). Leta 2011 je bila pravica veta izkoriščena v dveh primerih: – maja 2011 je Svet nasprotoval sprejetju osnutka direktive Komisije o spremembi Direktive 98/79/ES Evropskega parlamenta in Sveta o in vitro diagnostičnih medicinskih pripomočkih. Osnutek ukrepa zato ni bil sprejet. Komisija je 20. decembra 2011 sprejela spremenjen ukrep (UL L 341, 22.12.2011, str. 50); – oktobra 2011 je Svet nasprotoval sprejetju osnutka direktive Komisije o spremembi Direktive 2009/43/ES Evropskega parlamenta in Sveta o poenostavitvi pogojev za prenose obrambnih proizvodov znotraj Skupnosti. Osnutek ukrepa zato ni bil sprejet. Komisija je 22. marca 2012 sprejela spremenjen ukrep (UL L 85, 24.3.2012, str. 3). Za primerjavo, leta 2010 je Evropski parlament za osnutke ukrepov izkoristil svojo pravico veta v enem primeru, Svet pa v dveh. RAZPREDELNICA V – Število izvedbenih ukrepov, sprejetih na podlagi regulativnega postopka s pregledom (RPP) (2011) || Ukrepi, sprejeti na podlagi RPP || EP je nasprotoval sprejetju osnutkov ukrepov na podlagi RPP || Svet je nasprotoval sprejetju osnutkov ukrepov na podlagi RPP AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 TRADE || 0 || 0 || 0 SKUPAJ: || 163 || 0 || 2 3. Podrobne informacije o dejavnostih odborov Delovni dokument, ki je priložen temu poročilu, vsebuje podrobne informacije o delu posameznih odborov v letu 2011, ki so razčlenjeni na podlagi različnih zadevnih služb Komisije. [1] UL L 55, 28.2.2011, str. 13. [2] Sklep Sveta 1999/468/ES z dne 28. junija 1999 (UL L 184, 17.7.1999, str. 23), kakor je bil spremenjen s Sklepom Sveta 2006/512/ES (UL C 255, 21.10.2006, str. 4). [3] Razen v posebej izjemnih primerih, kakor so določeni v členu 7 uredbe o komitologiji. [4] Glej tudi sprotno opombo št. 3. [5] Z izjemo dokončnih večstranskih zaščitnih ukrepov (člen 6(4) uredbe o komitologiji). [6] UL C 206, 12.7.2011, str. 11. [7] Več podrobnosti: http://ec.europa.eu/transparency/regexpert/faq.cfm?aide=2. [8] Glasovanje odbora lahko poteka na rednem sestanku odbora ali v ustrezno utemeljenih primerih na podlagi pisnega postopka v skladu s členom 3(5) uredbe o komitologiji. [9] Opomniti je treba, da so tu možna razhajanja med številom mnenj in številom izvedbenih aktov/ukrepov v katerem koli danem letu. Razlogi za to so pojasnjeni v uvodu priloženega delovnega dokumenta služb Komisije. [10] UL C 183, 24.6.2011, str. 13.